CELEX: 32008R0676
Language: hu
Date: 2008-07-16 00:00:00
Title: A Bizottság 676/2008/EK rendelete ( 2008. július 16. ) egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről [Ail de la Drôme (OFJ), Všestarská cibule (OEM), Slovenská bryndza (OFJ), Ajo Morado de Las Pedroñeras (OFJ), Gamoneu vagy Gamonedo (OEM), Alheira de Vinhais (OFJ), Presunto de Vinhais vagy Presunto Bísaro de Vinhais (OFJ)]

17.7.2008   
            
            
               HU
            
            
               Az Európai Unió Hivatalos Lapja
            
            
               L 189/19
            
         
      A BIZOTTSÁG 676/2008/EK RENDELETE
   
   (2008. július 16.)
   egyes elnevezéseknek az oltalom alatt álló eredetmegjelölések és földrajzi jelzések nyilvántartásába való bejegyzéséről [Ail de la Drôme (OFJ), Všestarská cibule (OEM), Slovenská bryndza (OFJ), Ajo Morado de Las Pedroñeras (OFJ), Gamoneu vagy Gamonedo (OEM), Alheira de Vinhais (OFJ), Presunto de Vinhais vagy Presunto Bísaro de Vinhais (OFJ)]
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (4) bekezdésének első albekezdésére,
   mivel:
   
               (1)
            
            
               Az 510/2006/EK rendelet 6. cikke (2) bekezdésének első albekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában
                   (2) Franciaország kérelmét az „Ail de la Drôme”, a Cseh Köztársaság kérelmét a „Všestarská cibule”, Szlovákia kérelmét a „Slovenská bryndza”, Spanyolország kérelmét az „Ajo Morado de Las Pedroñeras” és a „Gamoneu” vagy „Gamonedo”, valamint Portugália kérelmét az „Alheira de Vinhais” és a „Presunto de Vinhais” vagy „Presunto Bísaro de Vinhais” elnevezések bejegyzésére.
            
         
               (2)
            
            
               A Bizottsághoz nem érkezett az 510/2006/EK rendelet 7. cikke szerinti kifogás, ezért az említett elnevezéseket be kell jegyezni,
            
         ELFOGADTA EZT A RENDELETET:
   1. cikk
   Az e rendelet mellékletben szereplő elnevezések bejegyzésre kerülnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. július 16-án.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 93., 2006.3.31., 12. o. A legutóbb a 417/2008/EK bizottsági rendelettel (HL L 125., 2008.5.9., 27. o.) módosított rendelet.
   
      (2)  HL C 227., 2007.9.27., 20. o. (Ail de la Drôme), HL C 228., 2007.9.28., 18. o. (Všestarská cibule), HL C 232., 2007.10.4., 17. o. (Slovenská bryndza), HL C 233., 2007.10.5., 10. o. (Ajo Morado de Las Pedroñeras), HL C 236., 2007.10.9., 13. o. (Gamoneu vagy Gamonedo), HL C 236., 2007.10.9., 18. o. (Alheira de Vinhais), HL C 236., 2007.10.9., 10. o. (Presunto de Vinhais vagy Presunto Bísaro de Vinhais).
   
      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:
      1.2. osztály   Hústermékek (főtt, sós, füstölt stb.)
      PORTUGÁLIA
      Alheira de Vinhais (OFJ)
      Presunto de Vinhais vagy Presunto Bísaro de Vinhais (OFJ)
      1.3. osztály   Sajtok
      SPANYOLORSZÁG
      Gamoneu vagy Gamonedo (OEM)
      SZLOVÁKIA
      Slovenská bryndza (OFJ)
      1.6. osztály   Gyümölcs-, zöldség- és gabonafélék, nyersen vagy feldolgozva
      CSEH KÖZTÁRSASÁG
      Všestarská cibule (OEM)
      SPANYOLORSZÁG
      Ajo Morado de Las Pedroñeras (OFJ)
      FRANCIAORSZÁG
      Ail de la Drôme (OFJ)